**Кыргызстан: «Күч колдонуп жоголуп кетүүлөрдөн толугу менен коргоону камсыздоо үчүн болгону бир нече кадам гана жасоо керек»**

ЖЕНЕВА (2019-жылдын 28-июну) – БУУнун Күч колдонуп же ыктыярсыз жоголуп кетүү боюнча жумушчу тобунун делегациясы белгилегендей, «Кыргызстанга күч колдонуп жоголуп кетүүдөн толугу менен коргоону камсыздоо жана Күч колдонуп жоголуп кетүүнүн бардык формаларынан коргоо жөнүндө 1992-ж. декларацияны сактоо максатында болгону бир нече гана кадам жасоо зарыл». Бул өлкөгө болгон беш күндүк иш сапардын аягында жасалган билдирүүдө белгиленген.

«Жумушчу топ Кыргызстандын жазык мыйзамдарына жакында күч колдонуп жоголуп кетүү кылмышы түшүнүгү киргизилгендигин биз колдойбуз», - деп белгилешти эксперттер. Алар: «Бул аныктаманын айрым элементтерин дагы жакшыртса боло тургандыгына карабастан, ушул жаңы жобого ылайык, бир жолку күч колдонуп жоголуп кетүү  адамзатка каршы кылмышка теңделгени жакшы көрүнүш», - деп белгилешкен.

Ошентсе да, алардын пикиринче, мурдагыдай эле күч колдонуп жоголуп кетүүнү болтурбоо жана андан коргоо максатында жакшыртууну талап кылган бир катар учурлар бар.

«Иш сапары учурунда биз менен жолугушкан кызыкдар тараптардын билдирүүлөрүнө караганда, Кыргызстандагы мыйзамдар да, практика да Декларацияда белгиленген чыгарып салбоо принцибине шайкеш келбейт», - деп белгилешти эксперттер. «Бийлик органдары, эгер ал жакта күч колдонуп жоголуп кетүү тобокелдиги бар болсо, тийиштүү адамдын эч качан башка мамлекетке жөнөтүлбөшү, кайра кайтарылып берилбеши же экстрадицияланбашы үчүн бардык чараларды көрүшү маанилүү болуп саналат», - деп түшүндүрүштү алар.

Адам эркинен ажыраган алгачкы сааттарда ар кандай кыянаттыкты, анын ичинде күч колдонуп жоголуп кетүүнү болтурбоо үчүн коргоо каражаттары зарыл, эксперттер эркинен ажыраткан учурдан тартып адамды каттоого алууну жана анын үй-бүлө мүчөлөрүн ошол замат маалымдоону караган жаңы мыйзамды колдоого алышты. Мында бул жоболорду тутумдук түрдө аткарып турууга багытталган иштин маанилүү экендиги баса белгиленген.

«Бул мурдагыдай эле каттоо менен кабарлоонун кечеңдетилип жатышы, айрым учурда бул кылмышты моюнга алдыруу максатында жасала тургандыгы жөнүндө бизге келип түшкөн маалыматты эске алганда абдан маанилүү болуп саналат. Эркинен ажыратуу учурларынын бардыгы адам кармалган учурдан тартып токтоосуз  жана натыйжалуу катталышы керек», - деп белгилешет эксперттер.

«Мамлекеттер үчүн бекем жана  ишенимдүү укуктук жана институционалдык базаны түзүү боюнча пайдалуу сунуштамаларды камтыган Бардык адамдарды күч колдонуп жоголуп кетүүдөн коргоо жөнүндө эл аралык конвенцияны тез арада ратификациялоо  Кыргызстанга бул көйгөйлөрдү чечүүгө жардам берет», - деп сөзүн жыйынтыкташты эксперттер.

Жумушчу топ Кыргыз Республикасынын ачыктыгын жана бардык суралган бийлик органдары менен жолугушууларды уюштуруусун кубаттайт.

**25-28-июндагы иш сапарынын алкагында делегация Бишкек жана Ош шаарында болуп, өкмөттүк органдардын өкүлдөрү, юристтер жана жарандык коомдун уюмдары менен жолугушту.**

**Иш сапары боюнча жыйынтыктоочу баяндама БУУнун Женевадагы Адам укуктары боюнча кеңешине 2020-жылдын сентябрында берилмекчи.**

**\*АЯГЫ\***

[*Күч колдонулуп жана ыктыярсыз жоголуп кетүүлөр боюнча жумушчу топтун*](http://www.ohchr.org/EN/Issues/Disappearances/Pages/DisappearancesIndex.aspx) *курамына дүйнөнүн бардык региондорунан беш көз карандысыз эксперт кирет. Төрагасы-баяндамачы болуп* ***Бернард Дюэмм*** *(Канада) мырза саналат, Төраганын орун басары -* ***Тхэ Унг Байк*** *(Корея Республикасы) мырза эсептелинет; Комитеттин башка мүчөлөрү болуп* ***Хурия Эс-Слами*** *(Марокко) айым,* ***Лучано Хазан*** *(Аргентина) мырза жана* ***Хенрикас Микевичус*** *(Литва) мырза саналат.*

*Жумушчу топ үй-бүлөлөргө жоголуп кеткен туугандарынын тагдырын жана кайсы жакта экендигин аныктоого жардам берүү максатында 1980-жылы БУУнун Адам укуктары боюнча комиссиясы тарабынан түзүлгөн. Ал мыйзамдын коргоосунан четте калган жоголуп кеткен адамдардын кайсы жакта экендигин аныктоо үчүн айрым учурларды иликтөөнү камсыздоо үчүн үй-бүлөлөр менен тийиштүү өкмөттөрдүн ортосунда байланыш каналын түзүү максатын көздөйт.*

*Жумушчу топтун гуманитардык мандатынын көз карашынан алганда, жоголуп кеткен адамдын тагдыры же кайсы жакта экендиги так аныкталган учурда тийиштүү жагдайларды иликтөө жүргүзүлөт. Жумушчу топтун адамдардын жоголуп кетүүсүнө байланышкан иштерди кароосу алар толук чечилгенге чейин улантылат. Топ ошондой эле мамлекеттер тарабынан БУУнун Бардык адамдарды күч колдонулуп жоголуп кетүүдөн коргоо жөнүндө декларациясын ишке ашырууга жардам көрсөтөт.*

*Жумушчу топтор Адам укуктары боюнча кеңештин [Атайын жол-жоболорунун  бир бөлүгү болуп саналат](http://www.ohchr.org/EN/HRBodies/SP/Pages/Welcomepage.aspx). Атайын жол-жоболор, БУУнун укук коргоо тутумундагы көз карандысыз эксперттердин ири органы – бул Фактыларды аныктоо жана мониторинг кеңешинин көз карандысыз механизмдеринин жалпы аталышы болуп саналат. Бул механизмдер конкреттүү өлкөдөгү жагдай менен, же болбосо дүйнөнүн бардык бөлүктөрүндөгү тематикалык маселелер менен алектенет. Атайын жол-жоболордун эксперттери ыктыярдуу негизде иштешет; алар БУУнун кызматкерлери эмес жана өз иши үчүн айлык акы алышпайт. Алар бардык өкмөттөрдөн же уюмдардан көз карандысыз болуу менен жеке жак катары иш алпарышат.*

[*Кыргызстан*](https://www.ohchr.org/EN/Countries/ENACARegion/Pages/KGIndex.aspx)*дын АУЖКБ сайтындагы өлкөлүк бети*

*Кененирээк маалымат алуу, ЖМКдан суроо-талаптарды жөнөтүү үчүн төмөнкү дарекке кайрылса болот:*

***Женевада (иш сапарга чейин жана кийин): Ugo Cedrangolo мырза*** *(+41 22 917 9286 / +41 079-201 0119 - ucedrangolo@ohchr.org)****Бишкекте (иш сапардын жүрүшүндө): Kieran O Reilly мырза*** *(+996 770 111 674) – koreilly@ohchr.org*

***Дүйшөмбүдө (иш сапардын жүрүшүндө):******Suhrob Shoev мырза*** *(+992 44 600-55-40) -* *sshoev@ohchr.org*

*ЖМК өкүлдөрү БУУнун башка көз карандысыз эксперттери боюнча Jeremy Laurence мырзага – ЖМК менен иштөө бөлүмүнө кайрылса болот (+41 22 917 9383 /* *jlaurence@ohchr.org**)*